《送上元张孟侯著作》
宋代·刘敞

避世金马门，歇直承明庐。月赢一囊粟，调笑驺侏儒。

忽忆东南一，秋风熟鲈鱼。闻君已先我，扁舟向江湖。

铜章垂腰问，赐履双飞凫。千室岂不忧，弦歌自为娱。

古称有人民，无事专读书。自顾都城游，刺促辕间驹。

六朝若流川，览古半有无。山中折瑶华，千里怀离居。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。